సూర్యరశ్మి
సూర్యకాంతి భూమిని చేరటానికి 8.3 నిముషాలు పడుతుంది. ఈ సౌరశక్తి సుమారు 10,000 నుండి 170000 సంవత్సరాల కాలం సూర్యుని అంతర్భాగంలో శక్తిని పొంది ఆ తర్వాత వెలుపలికి వచ్చి కాంతిని ఉద్గారం చేస్తుంది. నేరుగా వచ్చే సూర్యకాంతి యొక్క కాంతి తీవ్రత విలువ సుమారు 93 ల్యూమెన్/వాట్ ఉంటుంది. కాంతి తీవ్రత ఎక్కువగా గల కాంతి ప్రతిదీప్తి సుమారు 100000 లక్స్ లు లేదా ల్యూమెన్ పర్ చదరపు మీటరు ఉంటుంది.
సౌరద్రవ్యరాశి
ఇది భూమి ద్రవ్యరాశికి 332,950 రెట్లు, గురు గ్రహ ద్రవ్యరాశికి 1048 రెట్లు.
భూమి సూర్యుని చుట్టూ దీర్ఘవృత్తాకార కక్ష్యలో తిరుగుతుంది కాబట్టి సౌరద్రవ్యరాశిని పెద్ద వస్తువు చుట్టూ తిరిగే చిన్న వస్తువు పరిభ్రమణ కాల సమీకరణంతో కనుక్కోవచ్చు. సంవత్సర కాలం, భూమినుండి సూర్యునికి మధ్య దూరం (ఆస్ట్రానామికల్ యూనిట్ - AU), గురుత్వ స్థిరాంకం(G) అయితే సౌరద్రవ్యరాశి: